Białowieska-skogen
Store norske leksikon,Geografi,Verdens geografi,Europa,Polens geografi
Białowieska-skogen er et myrlendt barskogsområde på grensen mellom Polen og Belarus (Hviterussland), sørøst for den polske byen Białystok. Skogens totale areal er 1165 kvadratkilometer.
Skogen har rik flora og fauna, og er et utfartsområde for turister. Her lever blant annet den europeiske bison (visent). Bison, som er Europas største landdyr, var tidligere jaktfelt for den polske kongen og senere for tsaren. I skogen er det cirka 900 bisoner. Den polske delen av skogen som er et naturreservat, ble i 1979 oppført på UNESCOs verdensarvliste. I 1992 ble den belarusiske delen av skogen oppført på samme liste.I 2016 besluttet den polske regjeringen ledet av Partiet for lov og rettferdighet (PiS), som er et nasjonalkonservativt parti, å utvide hogsten i urskogen. Dette førte til store demonstrasjoner i Polen, også i selve skogen hvor demonstranter prøvde å stoppe hogsten. Etter at EU-domstolen avsa en kjennelse i november 2017 om at Polen ville bli ilagt en bot på 100 000 euro per dag, dersom hogsten fortsatte, ble den ulovlige hogsten av trær stanset i 2018. Les mer i Store norske leksikon urskog Dyreliv i Polen Planteliv i Polen Polens geografi Polen Belarus' geografi Eksterne lenker UNESCOS side: Białowieża Forest